PASTOR JA AEDNIK
Tere tulemast jälle!
Vaatad TV7 oma aiandussarja PASTOR JA AEDNIK
Mina olen Marko Huhtala ja ma olen pastor ning aednik.
Saatesarjas annan praktilisi näpunäiteid aiandusest.
Räägin sellest, mida taimed õpetavad meile Piiblist ja vaimuelust.
Kolmandas osas oleme väikeses kasvuhoones.
Kindlasti on selgi kevadel paljude inimeste unistused täitunud,
nagu minugi unistus - hankida endale väike kodukasvuhoone.
Olen varasemalt harjunud töötama hortonoomina suuremates hoonetes,
kuid nüüd soovisin pöörduda tagasi kasvuhoone-maailma
väikese kasvuhoone kaudu.
Ja täita sellises hoones unistust kasvuhoone harijana ja koduaednikuna.
Hoone, kus me oleme, on pleksiklaasiga kaetud
ehk polükarbonaat plaat õhuvahedega,
mis mingil määral takistab külma õhu juurdepääsu.
Talvel kasutamiseks siiski ei sobi.
Võime alustada kasvatamist, kui temperatuurid on püsivalt üle +5.
Sellise kasvuhoone olemasolu
teeb võimalikuks saada rohelust suhtelisellt varakult
ja me nagu hüppame sammu suvele lähemale.
Võime istutada osa taimi nüüd, suvel ja järgmised tuleval kevadel.
Siis tõusevad taimed varakult, kuna kevad saabub siia varem.
Olen valinud kasvuhoonele üsnagi kaitstud koha oma aias.
Üritasin leida sellise koha, et päike paistaks peale terve päeva.
Ja õhtupäike soojendaks kasvuhoonet veel ka ööseks.
Proovin sedasi varuda õhtust päikesesoojust öö jaoks.
Meid piirab see, et öökülmad lõppevad 10 juuni paiku
ehk siis peale seda pole enam Lõuna-Soomes öökülmi karta.
Siiski ei tohiks taimi liiga varakult kasvuhoonesse istutada,
vaid aiatööd alaku siis, kui kevadilmad on juba piisavalt soojad.
Kasvuhoones võime alustada taimede istutamist tavaliselt mai keskel.
Öökülmade vastu võime muidugi võidelda kütmisega,
mis pole küll energiasäästlik ega ka majanduslikult tasuv.
Võime kütta soojapuhuriga või elektriradiaatoriga.
Ka küünlaid võime kasutada, kui julgeme ja jälgime tuleohutust.
Küünlalaternatega võime mõnevõrra soojendada
ja vältida öökülmade levikut kasvuhoonesse.
Kuid igal juhul on selline kasvuhoone mitmeotstarbeline
ning mul on eesmärk kasutada seda hoonet sügiseni
ja tuua siia koguaeg uusi taimi.
Sel moel laiendan vähehaaval, aga pidevalt oma koduaeda.
Lisan juurde taimi, kasutades sel moel ära ka seda kasvuhoonet.
Tutvume nüüd kasvuhoone kasutuselevõtmise ja kasutamisega.
Ja sellega, milliseid taimi siia võiks istutada.
PASTOR JA AEDNIK
Üks asi, mis minu kasvuhoones peab kindlasti olema, on tomat.
Miski pole minu arust parem, kui isekasvatatud tomat.
Tomat on taim, mis kogub enesesse seda rohkem suhkruid,
mida rammusamas mullas ta kasvab.
Kutselistel kasvatajatel pole maa tavaliselt liiga rammus,
sest see vähendab saagikust.
Kui tahame saada suurimat saaki, siis ei tasu liiga palju väetada.
Kuid koduaias kasvatamisel ei ole saagikusel väga suurt tähtsust,
sest tomateid tuleb hilissuveks juba nii palju, et neid jätkub naabritelegi.
Mul on ka madalamaid põõsastomateid.
Kasutan ruumi selliselt, et istutan suuremad tomatid tahapoole
ja neist madalamad ettepoole, nii et koos saavad nad väga hästi hakkama.
Tomatit aknalaual kasvatades venib see tavaliselt välja.
Need poetaimed on veidi täidlasemad ehk selles mõttes paremad.
Olen mõelnud, kas ongi mõtet neid ise aknalaual ette kasvatada,
sest tomatitaime saab paari euro eest.
Üldiselt tasub osta see siis,
kui temperatuur on sobiv kasvuhoonesse istutamiseks
ja tuua siis tomatitaimed poest.
Kuid siiski on see taim natuke välja veninud.
Tomat ei kannata, kui võtame altpoolt lehti ära.
Kaevame siia ühe korraliku augu.
Teeme veelgi sügavamaks, käega saab paremini, kui kõplaga.
Väljaveninud varreosa võime matta sügavamale
ja nii saame täidlasema tomatitaime.
Kui tulevadki öökülmad, võime katta tomatitaime ämbriga.
Taim on sedasi ka madalamal.
Üldiselt jõuab tomat suve jooksul kasvatada kasvuhoones 5-6 kobarat.
Ehk siis peale seda peaks lõikama ladva maha.
Tomati puhul on tähtis, et tal kasvaks peavars
ja siis püüab tomat kasvatada külgvõsusid.
Neid külgvõsusid me siis suve jooksul lehe kaenaldest eemaldamegi.
Peame vältima tomati ülemäärast kasvu.
See on tomati kasvatamise A ja O
Põõsastomatitest rääkides - neid kasvatatakse teistmoodi.
Neilt ei eemaldata külgvõsusid, vaid lastakse moodustuda põõsas.
Siin on näha tulemas esimest õiekobarat.
Ehk siis peale jaanipäeva peaks siit saaki saama.
Teine taim, mis minu kasvuhoones kasvama hakkab, on paprika.
Tomatiga võrreldes on paprika hoopis teistmoodi taim.
Ta on põõsastaim.
Paprika puhul peame tähele panema, et paprika kogub kahjureid.
Tomat on kasvuhoones üsna kahjurikindel,
kuid paprika kogub kergesti lehetäisid ja lestalisi.
Seetõttu peaks läbi mõtlema,
kas ikka istutada tomatit ja paprikat samasse ruumi.
Parem võiks istutada paprika alguses suurde potti kasvuhoones
ja viia see pott hiljem välja ning jätta kasvama ainult tomatid.
Üks taim, mida samuti võiks kasvuhoonesse istutada, on kurk.
Minu käes olev taim ei ole kurgitaim, kuigi on väga sarnane.
See on kõrvitsataim.
Kurki ja tomatit ei tasu istutada samasse ruumi.
Sest sel juhul on emma-kumma tolmlemine takistatud
ja me ei saa saaki. Tavaliselt on kannatavaks pooleks tomat.
Enne istutamist toon kasvuhoonesse värsket ja rammusat mulda.
See sisaldab turvast, aiamulda, natuke komposti ja veidi kana sõnnikut.
Hiljem suvel leotan veel kanasõnnikut vees ja kastan sellega,
või kasutan tomatite jaoks vees lahustuvat kastmisväetist.
Kasutan seda vähemalt igal teisel kastmiskorral.
Tomat, paprika ja kurk on lopsakad ja vesised taimed
ning vajavad päris palju väetamist.
Kastmise teel väetades peame vältima üleujutamist ja seda,
et väetisevesi ei satuks veeringlusesse.
Tomati puhul on üleväetamist kerge märgata.
Sellest tomatist me näeme, et tegemist on alaväetamisega.
Lehed on üsna heledad. Kuid rammu saades lehed tumenevad
ja taim muutub lopsakamaks ning vars jämedamaks.
Minu kasvuhoone põhitaimedeks on tomat ja paprika.
Kurke kasvatan avamaal, eelnevalt ettekasvatatud taimedest.
Siin ongi mul tulemas esimesed avamaakurgi taimed -
kasvatan neid alguses kasvuhoones ning viin hiljem avamaale.
Sel moel saan oma kurgisaagi.
Avamaa kurki võib kasutada täpselt samamoodi kui kasvuhoone kurki.
Viiludena leiva peal maitseb täpselt samamoodi.
Ja lisaks saame teda kasutada säilitamiseks.
Tomatit ja kurki saame sügiseks rohkem, kui ise tarbida jõuame,
nii et siis on aeg otsida kokaraamatust säilitamiseks retsepte.
Mõelda, kuidas teha oma ketšupit, tomatipüreed vms.
Selline väike kasvuhoone annab võimaluse saada varajast saaki.
Olen eelmisteski osades näidanud,
et kasutan ära poest ostetud ürte ja salateid.
Siit ma sõin eile salati pealt ära ja nüüd istutan selle kasvuhoonesse,
mis toodab mõne nädalaga uued salatilehed.
Vahel juhtub, et ta ei kannata uuesti istutamist ja mädaneb ära,
aga see on tühine kadu.
Kui neid kevaditi koguda, jätkub salatit terveks suveks,
nii et pole vaja külvatagi, vaid võib kasutada neid.
Üks harvemini ettetulev asi on kartulitaimede kasvatamine.
Hiljem istutan nad avamaale, kuid kasvatan kartulist ennem taimed.
Tavaliselt kartul enne idandatakse, aga ma istutan ta lihtsalt siia potti
ja siin ta siis idaneb ja kasvatab oma juuri
ning hiljem istutan ta avamaale.
PASTOR JA AEDNIK
Soojast kasvuhoonest on vahel hea tulla aeda puu alla varju istuma.
Üks taim, mis minu kasvuhoones peab olema, on viinapuu.
Kui õppisin Lepal hortonoomiks,
vaimustusin seal aias kasvavatest viinapuudest.
Sealsetes kasvuhoonetes õitses "Black Hamburg" sort
ja kasvatas tumedaid viinamarju.
Viinapuu on ka Piiblis enim mainitud taim.
Jeesus rääkis palju tähendamissõnades
ja kasutas mõistukõnedes tihti viinapuud.
"Mina olen viinapuu ja teie olete oksad."
Viinapuu on õpetanud mulle palju sellest,
mida Jeesus mõtleb nende paljude sõnadega.
Seda, et meid on kristlastena poogitud tõelise viinapuu külge.
Viinapuu räägib meile ka sellist evangeeliumi,
mida Piiblis ei mainita.
Kui näiteks viinapuust paindub oks alla ja kasvatab omale juured,
kasvatab ta küll vilju, kuid on hämmastav,
et selle oksa viljad on maitselt mõrud.
Oks, mis lähtub küll tüvest, aga on kasvatanud omale juured,
kasvatab halba vilja, kasvatab halbu viinamarju.
Oksa ülesanne on püsida puu küljes, painduda allapoole ja kanda vilja.
Olla kindlalt kinnitatud tüve külge,
mitte kasvatada endale juuri.
Kristlastena on meil ülesanne püsida tüve küljes.
Püsida Jumalaga ühenduses Jeesuse Kristuse armu alusel.
Mitte kasvatada endale juuri, minnes oma teedele rändama.
Kui arvame end olevat tüve küljes,
kuid kasvatame endale juured ja läheme oma teed,
põhjustab see seda, et kanname halba vilja.
Tõlge: Kuno Kivikink